Document ID: 32015D0116

TARYBOS SPRENDIMAS (ES) 2015/116
2015 m. sausio 26 d.
kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo (SESV), ypač į jos 300 straipsnio 3 dalį ir 305 straipsnį,
atsižvelgdama į 2014 m. gruodžio 16 d. Tarybos sprendimą 2014/930/ES, kuriuo nustatoma Regionų komiteto sudėtis (1),
atsižvelgdama į visų valstybių narių pasiūlymus,
kadangi:
(1)
SESV 300 straipsnio 3 dalyje numatyta sąlyga, kad Regionų komiteto nariai arba pakaitiniai nariai, būdami regionų ar vietos valdžios atstovai, turėtų regiono arba vietos valdžios rinkėjų mandatą arba būtų politiškai atskaitingi išrinktai asamblėjai;
(2)
SESV 305 straipsnyje numatyta, kad Regionų komiteto nariai ir tiek pat pakaitinių narių Tarybos skiriami penkeriems metams pagal kiekvienos valstybės narės pateiktus pasiūlymus;
(3)
kadangi Regionų komiteto narių ir pakaitinių narių kadencija baigiasi 2015 m. sausio 25 d., turėtų būti paskirti nauji nariai ir pakaitiniai nariai;
(4)
po to paskyrimo vėliau bus paskirti kiti nariai ir pakaitiniai nariai, kurių kandidatūros Tarybai nebuvo pateiktos anksčiau nei 2015 m. sausio 22 d.,
PRIĖMĖ ŠĮ SPRENDIMĄ:
1 straipsnis
Laikotarpiui nuo 2015 m. sausio 26 d. iki 2020 m. sausio 25 d. Regionų komiteto:
-
nariais skiriami I priede pagal valstybes nares išvardyti asmenys,
-
pakaitiniais nariais skiriami II priede pagal valstybes nares išvardyti asmenys.
2 straipsnis
Šis sprendimas įsigalioja jo priėmimo dieną.
Priimta Briuselyje 2015 m. sausio 26 d.

Labels: 15